JohanHeinsen/ENO huggingface dataset:
Odense Adresse-Contoirs Efterretninger, 1845-12-09
I Hamburger Litterarische Blatter fortælles, at den allerede i det 17de Aarhundrede af Hevelius gjorte, men senere for en Drøm anseete Jagttagelse, at Maanen i Midten har en bred og dyb Spalte, igjennem hvilken Man kan see Solen, nu er aldeles bekræftet ved Lord Rosses Kæmpeteleskop. (?J Anledning af et til Aalb. A. indsendt Stykke, hvori Jndsenderen, en Kirkesanger, paaanker den uværdige Maade, hvorpaa Offerpligterne endnu paa sine Steder opfyldes, yttrer samme Avis sig saaledes: Hvad skal Man vel tænke, naar en velhavende Gaardmand ikke skammer sig ved at give sin Kirkes Tjener og sine Børns Veileder fire Rigsbankskilling i Høitidsoffer, og naar Jndsenderen beretter, at Man i et Sogn, der tæller c. 400 Kommunikanter og hvor Pluraliteten af Beboerne ere velhavende Gaardmænd, kun har ydet et Offer til Kirkesangeren og Skolelæreren, der kommer liig med to Rigsbankskilling for hver Offrende? Og dette skeer i Aar, da Laden fyldes med Velsignelser og da den fattige, kun lidet jorddyrkende, Skolelærers Kaar blive end mere trykkende. J Sandhed, det er paa den høieste Tid, at der træffes Foranstaltninger til at sikkre Præst og Skolelærer de Jndtægter, der med billighed tilkomme dem og som paa maaskee de fleste Steder er i sig selv knapt nok tilmaalt, eller ogsaa at Man ved Foreninger og andre Midler i Folket selv søger at virke og vække til Erkjendelse af hvad Man i denne Retning skylder at opfylde. At bringe Præst og Skolelærer deres billige Jndtægt, er en Pligt, der skulde synes at staae klar for ethvert Meenighedsmedlem."
Odense Adresse-Contoirs Efterretninger, 1845-12-09
Paa Torvet i Aalborg vakte det forleden ikke liden Sensation og ikke mindre Beklagelse, at en Mand fra Landet, som havde indfundet sig med 23 Lpd. Rugbrød til Udsalg paa Torvet, efter at have udsolgt hele Partiet, paa 2 Brød nær, til billigere Priis end Bagerne i Byen, saae sig attraperet af Bagerlaug og Politi, der tog de to smaa Brød som confiskerede hjem med sig. J Apenrader Ugeblad bekjendtgjør Politimesteren en Liste over til hvad Vægt og Priis hver af Byens 20 navngivne Bagere leverer Hvedebrød, Suurbrød og Rugbrød i December Maaned. En saadan Foranstaltning, mener Aalb. A., er det, der kan gavne og berolige, alle andre Forholdsregler føre til Jntet.
Odense Adresse-Contoirs Efterretninger, 1845-12-09
J Svendborg er alt indrettet to smukke Jule udstillinger paa Byens tvende Boglader.
Odense Adresse-Contoirs Efterretninger, 1845-12-09
J Nobiskro=Skoven har Man nylig fundet et Par Selvmordere hængende; og da en Rendsborger, forleden vilde besøge en nylig afdød Slægtnings Grav paa Neumerker Menigheds Kirkegaard, opdagede han en i den løse Jord over Graven indstukken, med Laag forsynet Cigarkasse, hvori laae Liget af et nyfødt Barn.
Odense Adresse-Contoirs Efterretninger, 1845-12-09
Odense. Det er henimod 80 Deeltagere, der have stiftet Den merkantilske Forening", som herefter to Gange om Ugen ville komme sammen paa Theatersalen, for at afslutte Handeler, afgjøre andre Forretninger, fremkomme med Forslag til Handelens Jnteresse o. s. v. foreløbigt staaer Adgangen til disse Forsamlinger kun aaben for Foreningens Medlemmer. Bestyrelsen bestaaer af følgende Herrer, P. Richardt, P. Rasmussen, H. Chr. Nielsen, S. Bang og J. G. Valentin. J Foreningens Møde i Torsdags blev af Dampskibsentrepeneuren, Hr. J. Lundt af Aalborg, fremlagt en Jndbydelse til Anskaffelsen af et Dampskib for Odense, bestemt til Bugseringer og Lystfarter; Skibet forventedes anskaffet paa Actier a 25 Rbd. og der er efter Sigende alt tegnet 200 Actier.
Odense Adresse-Contoirs Efterretninger, 1845-12-09
Imorgen giver Hr. Langes Selskab, til Benefice for Hr. Cetti, det i sin Tid med saa stor Begjærlighed der seete Stykke "Farinelli", hvori Titelrollen udføres af Beneficianten, som vist tør haabe et fuldt Huus. Efter Opførelsen af "Nataplan" i Søndags blev Jfr. Sønderskou fremkaldt.
Odense Adresse-Contoirs Efterretninger, 1845-12-09
Det Guerraske Selskabs sidste Forestillinger have været bedre besøgte, end de første; af de mandlige Medlemmer udmærke Dhrr. Guerra og Liebhard sig, medens Demoiselle Flora Hoffmann er saaledes gaaet frem i sin Kunst, at hun ikke staaer tilbage for de andre Damer.
Odense Adresse-Contoirs Efterretninger, 1845-12-09
(Diligencepost.) Under 6 ds. har Hs. Maj. udnævnt 2den Fuldmægtig i den kgl. Generalpostdirections Slesv=Holst.-Lauenb. Secretariat G. Struwe til 1ste Fuldmægtig, og Cand. jur. T. G. F. S. Kirchau, til 2den Fuldmægtig i samme Secretariat; hidtilv. personel Capellan for Vesterbølle og Østerbølle Menigheder i Viborg Stift T. Bache til personel Capellan paa eget An- og Tilsvar hos Sognepræsten for Grønbek og Svostrup Menigheder i Aarhuus Stift, Provst Kjerulff: Cand. theol. T. Steenbuch til personel Capellan hos Sognepræsten for Kjeldby Menighed paa Møen, Andresen; Cand. theol. F. W. T. Walther til personelCapellan hos Sognepræsten for Egeberg Menighed, Sjællands Stift, P. Drastrup, og Cand. theol. C. N. Smith til personel Capellan hos Sognepræsten forEverdrup Menighed i Sjælland L. C. Brøchner.
Odense Adresse-Contoirs Efterretninger, 1845-12-09
Det er Posten, som den 29 f. M. afgik fra Gothenborg, der er bleven udplyndret af 8 Personer paa den anden Side af Byen Kongsbacka; Postsækken, som indeholdt 2571 Rdlr. Banco, blev røvet. Jblandt Pengebrevene var ogsaa et til Kjøbenhavn; det er det tredie Posttyveri, der har fundet Sted i Sverrig i November Maaned.
Odense Adresse-Contoirs Efterretninger, 1845-12-09
J Loll.-Falst. A. for i Løverdags læses Følgende: Vore Abonnenter have formodentlig alt gjettet Grunden til, at der ikke, efter vort Løfte, udgik et Extra nummer af Avisen igaar. Skylden er ikke vor, vi havde det færdigt og sendte det til Censor igaar Eftermiddag Kl. 4, men modtoge det først tilbage idag Formiddag Kl. 9, og da med næsten fire strøgne Spalter, der indeholdt Slutningen af vort Referat af de frimodige Ord, som en Mand, hvis Dom hele Nationen ærer, den gamle, vise, af Folk og Konge hædrede Grundtvig, har udtalt om "Udkastet til en ny Trykkelov.
Odense Adresse-Contoirs Efterretninger, 1845-12-09
Odense Borgerrepræsentations Forhandlinger. Aar 1845.
Odense Adresse-Contoirs Efterretninger, 1845-12-09
(Fortsættelse fra No. 231). 17 Octbr. Magistraten havde i Skrivelse af 26 f. M. meddeelt, at den tiltraadte Repræsentationens Anskuelse angaaende Besvarelsen af foranmeldte Antegnelsesposter i Kæmnerregnskabet for 1814. Det af Magistraten forfattede Udkast blev billiget og remitteret. Fra Committeen for Fattiggaards Bygningen var indkommen skriftlig Begjæring om at lade Steenkisten i Vindegaden optage og lægge dybere, Renden fra Kalvehaugen oprense, samt en paastødende Grundeier anmode om uopholdelig at rense og opgrave Vandløbet langs med hans Løkke til den fornødne Dybde. Forsamlingen overdrog Mark committeen at besørge Steenkisten behørig renset, og vedtog ufortøvet at tilskrive Grundeieren. - Forsamlingens Medlem i Jndqvarteringscommissionen havde skriftlig refereret, at Skoleforstanderen var villig til for den normerede Godtgjørelse af Grundeierne at besørge fornøden Lys og Varme til det i Provstegaarden i enhver af Aarets Tider casernerende Mandskab, hvilket Arrangement Forsamlingen billigede. -
Odense Adresse-Contoirs Efterretninger, 1845-12-09
Anledning af en Opfordring fra Svendborg Amts Kjøbstæder, hvis Repræsentantskaber have oprettet en Art Communalforening for at afhandle Gienstande af fælleds Jnteresse, anmeldte Formanden, at han i Overeensstemmelse med Repræsentationens Beslutning i et foregaaende Møde havde tilskrevet samtlige Repræsentantskaber i Odense Amts øvrige Kjøbstæder, fra hvilke Svarskrivelser vare indløbne, saaledes at de alle tilligemed Odense erklærede sig villige til at tiltræde hiin Forening under den Forudsætning, at Odense vælges til For samlingsted og at Tiden til det første Møde nærmere bestemmes, hvilket man vilde overlade den allerede for Svendborg, Amt etablerede Forening at beramme. (17 Medl. vare tilstede.)
Odense Adresse-Contoirs Efterretninger, 1845-12-09
Udnævnelser. Under 2 Decbr. er Copiist i Landsover samt Hof= og Stadsrettens Skifte- og Brevskrivercontoir, C. Christensen, udnævnt til Fuldmægtig i samme Contoir.
Odense Adresse-Contoirs Efterretninger, 1845-12-09
Ledige Embeder. Tjenesten som ridende Førster i Franz hof i Lauenborg Amt.
Odense Adresse-Contoirs Efterretninger, 1845-12-09
Ind- og udclarerede Skibe ved Odense Toldkammer. Jndgaaede: den 8 Decbr., C. Jensen af Odense, fra Samsø, Jagten Speculationen, ballastet; W. Bain af Cromarty i Engelland, fra Kjøbenhavn, Skonnertbriggen Cromarty, ballastet. Udgaaede, den 8 Decbr., D. Ufsen af Enden, til Belgien, Kuffen die vier Gebruder med Erter; C. Jensen af Odense, til Sams, Jagten Speculationen, ballastet.
Odense Adresse-Contoirs Efterretninger, 1845-12-09
Odense Kirkenyt. St. Hans Sogn, Døbte: den 30 Novbr., M. Carstensens Søn, Erik Carl Christian Carstensen; Fadd. Pigen A. M. Rasmussen, Gaardmand M. Hansens Kone, Spisevært A. Nielsen, Arbeidsmand N. Johansen og H. C. Carstensen. S. D., A. M. Hansens Datter, Louise Cecilie Hansen; Fadd. Pigerne M. Hansen og H. Mathiesen, Ungkarlene A. og J. Hansen. S. D., Muursvend H. Hansens Datter: Anne Severine Rasmine Conradine Hansen; Fadd.: Barnets Moder, Arbeidsmand P. Jørgensens Kone, Klodsemager C. Holm og Barnets Fader. Den 7 Decbr., Smedesvend C. Larsens Søn: Laurits Vilhelm Vincenz Larsen; Fadd. Barnets Moder, Pigen A. K. Rasmussen, Dyrlæge J. Knudsen, Spisevært Petersen og Smedesv. F. V. Schleimann. - Ægteviede: den 2 Decbr., Underkorporal Rasmus Nielsen og Pigen Johanne Gjertrudine Pedersen; den 3die, Tømmersvend Johannes Jensen og Pigen Anne Rasmussen; den 4de, Gibser Domenico Landi og Pigen Kirstine Marie Hansen. - Døde: den 2 Decbr., Arbeidsmand N. Svendsens Tvillinger, Rasmine og Andresine Nielsen, 2 Dage.
Odense Adresse-Contoirs Efterretninger, 1845-12-09
(Jndsendt.) Det var at ønske, at de tvende hollandske Brødre, som ere ankomne hertil for at besigtige Pladsen til Anlægget for den paatænkte Havn ved Husum, ved samme Leilighed maatte overdrages at undersøge Vandgebetet mellem Ribe og Hjerting, da en Havn i disse Egne, bragt ved en Jernbane i Forbindelse med Fredericia, Snoghøi eller Kolding, vilde for Handelen i det egentlige Danmark være af yderste Vigtighed, og naar Alt kommer til Alt den nærmeste og naturligste Vei for Engelland til Rigets Hovedstad. De Styrtebade man opvarter med fra Gavlvinduerne paa Gaarden No. 410 paa Nørregade, beder man sig ærbødigst Flere Forbigaaende og Naboer. fritaget for.
Odense Adresse-Contoirs Efterretninger, 1845-12-09
Man læser saa ofte i Aviserne, hvorledes Menighederne paa en eller anden smuk Maade bevidne en bortdragende elsket Sjælesørger deres Kjærlighed og Høiagtelse; i denne Anledning tillader en Jndsender sig at yttre sin Forundring over, at Man aldrig saae nogen Beretning om hvad der i sin Tid fra Præsternes og Skolelærernes Side foranstaltedes ved den almeenagtede Provst Knudsens Forflyttelse fra Agernæs til Giislev.
Odense Adresse-Contoirs Efterretninger, 1845-12-09
AVERTISSEMENTS. J den Hempelske Boghandel modtages Subskription paa Joh. Nik. Høst's Reskript-Repertorium med betydelig Tillæg og Forbedringer fra 1660 indtil 1846 excl., i 13 Hefter a 88 s. De, som inden Aarets Udgang tegne sig, erholde 13de Hefte, eller Reskripterne for 181216 exel. aldeles gratis. - Første Hefte er udkommen og er til behagelig Eftersyn.
Odense Adresse-Contoirs Efterretninger, 1845-12-09
J alle Boglader modtages Subskription paa Landveconomisk Maanedsskrift, især for mindre Jordbrugere, redigeret af N. B. Krarup. Det udgaaer maanedlig, eet Ark stort, og koster kun 22 s. aarlig, samt indeholder Aarhuus og Randers Amts landoeconomiske Selskabers Forhandlinger og Beretninger om deres hele Virksomhed, afhandler alle Gienstande, som henhøre til Agerbrug, Engcultur, Havevæsen, Træplantning og Besætningsvæsen. Bidrag bedes N. Schmidt.
Odense Adresse-Contoirs Efterretninger, 1845-12-09
tilstillede Forlæggeren i Randers Mandagen den 15 d. M., Formiddag Kl. 10, blive afholdt en almindelig Raadstuesamling, inden hvilken der, ifølge det Kongl. Danske Cancellies Resolution af 27 November d. A., vil blive forelagt Forsamlingen det Spørgsmaal til Afgjørelse, om og hvorvidt Communen vil garantere et Laan af indtil 30,000 Rbd., om hvilket Hr. Proprietair C. H. Hansen har ansøgt de Kongl. Finantser imod Prioritet i de af ham opførte, til militair Kaserne indrettede, Bygninger i Vindegaden. Odense Raadstue den 5 Decbr. 1845. Borgermester og Raad.
Odense Adresse-Contoirs Efterretninger, 1845-12-09
Udstillingen af de Arbeider, som indkomme til Fordeel for Huusarme, vil finde Sted i Klubbens Spisesal d. 15, 16, 17 og 18 Decbr., fra Kl. 10–3. En Deel af Arbeiderne vil blive solgt ved Udstillingen til fastsatte Priser, og en Deel ved Auction, som vil finde Sted den 19 Decbr. Kl. 10 i samme Lokale. Entreen til Udstillingen betales med 8 s. pro persona. ulebazar.
Odense Adresse-Contoirs Efterretninger, 1845-12-09
Fredagen den 12 dennes aabnes en Julebazar i Gaarden No. 577 paa Odense store Torv, hvor der forefindes 16 Boutiquer med et vel assorteret Udvalg af forskjellige Varer, og er Lokalet aabent fra Kl. 4 Eftermiddag til Kl. 9 Aften, imod en Entree af 8 s. for Voxne og 4 s. for Børn. Tillige bemærkes, at der forefindes en Tombola eller Bortlodning mod en Jndsats af 1 Mk.
Odense Adresse-Contoirs Efterretninger, 1845-12-09
Jndbydelse. til en Actietegning paa et Dampskib for Odense til Bugsering og Lystfarter, henligger paa J. Ploug & Richardts Contoir.
Odense Adresse-Contoirs Efterretninger, 1845-12-09
En Meierske af Bondestanden, som tjener paa en Herregaard 2 Miil fra Odense, ønsker sig en Condition til første Mai. Gode og paalidelige Skudsmaal, kan fremvises. Adressecontoiret anviser.
Odense Adresse-Contoirs Efterretninger, 1845-12-09
200 Rbd. Sedler af offentlige Midler kunne i denne Termin erholdes tillaans hos undertegnede Provst imod lovbefalet Sikkerhed og den sædvanlige Rente 4 p. C. p. a. Qverndrup (pr. Ödense) d. 2 Decbr. 1845. Lassen.
Odense Adresse-Contoirs Efterretninger, 1845-12-09
Ølhallen. som af mig og Jnteressent er indrettet i min Gaard paa Fisketorvet, aabnes under Bestyrelse af Carl May fra idag af, og er forsynet med flere Sorter Øl paa Flasker til Udskjænk og Udsalg, der anbefales det ærede Publicum paa det bedste. Ærbødigst Odense den 9 Decbr. 1845. F. Fugleberg.
Odense Adresse-Contoirs Efterretninger, 1845-12-09
Da Udbyttet af Bankactier, efter hvad der er offentliggjort, ikke vil blive udbetalt paa Amtstuerne, saa tilbyde herved vi Underskrevne, som have en solid Commissionair i Kjøbenhavn, paa billige Vilkaar at besørge dette Udbytte hævet og udbetalt til Actiehaverne. Vi ere at træffe hver Dags Formiddag fra Kl. 8 til 11 og Eftermiddag fra Kl. 2 til 4. Vedkommende ville behagelig henvende sig paa vore nedentegnede Bopæle, enten til mig Storch eller til mig Hansen. Odense den 9 Decbr. 1845. Chr. Hansen, H. Storch. Klingenberg No. 650 Litr. D. boende i Vindegaden No. 506.
Odense Adresse-Contoirs Efterretninger, 1845-12-09
Udbytte af Bankactier. Da dette nu, ifølge Bankens Kundgjørelse, ikke bliver udbetalt paa Amtstuerne, tilbyder Undertegnede de ærede Actiehavere at besørge det hævet i Banken. N. Madsen. Asperup den 4 Decbr. 1845.
Odense Adresse-Contoirs Efterretninger, 1845-12-09
Til anstundende Juul anbefaler jeg mig med et stort Udvalg i Dag hjemkomne Ting, passende til Presents, af det nyeste og moderneste i Kravetørklæder, Handsker, Kjole- og Kaabetøier, alle Slags Shawler, Fløiels Silke= og Bal-Veste, Silketørklæder, Herre Slips og Tørklæder, med mange andre nye Artikler, og sælger jeg disse Ting til de mulig billigste Priser. Odense den 9 December 1845. V. Tychsen.
Odense Adresse-Contoirs Efterretninger, 1845-12-09
Hatte=Oplag med flere Artikler henhørende under Hatte=Fabrikationen.
Odense Adresse-Contoirs Efterretninger, 1845-12-09
Foruden mit bekjendte solide og velassorterede Lager af moderne Filt- og Silke=Hatte, vil stedse kunne erholdes: smukke Filt-Ridedækkener, Filt=Skoe for Herrer og Damer, saa og Galloscher, som brugelige over andet Fodtøi, der conserverer Fødderne for Kulde, hvilke især anbefales Dhrr. Geistlige til Brug i Kirken, saavelsom flere Sorter Filt-Saaler, der Alt anbefales et æret Publicum Ærbødigst til billige Priser. H. Dorch, Hattemager.
Odense Adresse-Contoirs Efterretninger, 1845-12-09
Et Par fuldstændig meublerede Værelser, ønskes strax til Leie, helst i Nærheden af Provstegaarden. billet mærket "Værelser med Angivelse af Priis ac. bedes indlagt paa Adressecontoiret.
Odense Adresse-Contoirs Efterretninger, 1845-12-09
Skov=Auction paa Ulriksholm. Tirsdagen den 16 dennes, Kl. 10 Formiddag, afholdes i Ulriksholms Skove Auction over en betydelig Deel paa Roden staaende Ege, Bøge og Popler, tjenlige til Gavntræe og Brændsel, samt over endeel Udhugning. Bjerge Aasum Herreders Contoir den 8 Decbr. 1845. Lüttichau.
Odense Adresse-Contoirs Efterretninger, 1845-12-09
Jfølge vedkommende Eiers Reqvisition, bliver Skovhangehuset i Koelberg Gyde, i Wissenberg Sogn, med Tilliggende, af Hartkorn nye Matricul 4 Skpr. 1/4 Alb., stillet til Bortsalg ved een eneste Auction, som afholdes paa selve Stedet Løverdagen den 27 d. M., om Formiddagen Kl. 11. Huset har gode Bygninger, et Tilliggende af circa 9 Tdr. Sædeland, god Jord, nogen Eng og Tørveskiær. Conditionerne ligge til Eftersyn her paa Contoiret. Odense Herredscontoir den 8 Decbr. 1845. 5. Knudsen.
Odense Adresse-Contoirs Efterretninger, 1845-12-09
Skifteindkaldelse. At en Skiftesamling vil blive afholdt paa Bye= og Herredscontoiret i Assens i den bortrømte Fuldmægtig A. A. Reins Fallitboe Tirsdagen den 23de i denne Maaned om Formiddagen Kl. 10, og Boet derved optaget til endelig Repartition eller Slutning, bekjendtgjøres herved i Overeensstemmelse med Pl. af 21 April 1824 til alle Vedkommendes Efterretning. Selmer, Søndergaarde den 6 Decbr. 1845. const. Skifteforv.
Odense Adresse-Contoirs Efterretninger, 1845-12-09
Creditorerne i Fæsteboelsmand Peder Knudsens og afdøde Kones Mette Jørgensdatters Boe af Aunslev under Stamhuset Juelsberg indkaldes herved med 12 Ugers Varsel til for undertegnede const. Skifteforvalter at anmelde og beviisliggjøre deres Krav. Stamhuset Juelsbergs Skriverstue den 29 Novbr. 1845. Friis.
Odense Adresse-Contoirs Efterretninger, 1845-12-09
Fyens Stiftsavis. Udgives 5 Gange ugentlig. Trykt med Hurtigpresse.
Odense Adresse-Contoirs Efterretninger, 1845-12-10
74 Aargang. No 238. Fyens Stifts Kongelig ene privilegerede. Adresse- og politiske Avis samt Avertissementstidende. Forsendes med Brevposten overalt i de danske Stater. Redigeres, trykkes og udgives. af M. C. Hempel i Odense. Onsdagen. 10 December 1845.
Odense Adresse-Contoirs Efterretninger, 1845-12-10
Fædrelandet. Blandinger, Odense.
Odense Adresse-Contoirs Efterretninger, 1845-12-10
Jndhold. Udlandet: Tydskland. Sverrig.
Odense Adresse-Contoirs Efterretninger, 1845-12-10
Udlandet. Tydskland. De meklenborgske Landstænder have nægtet Expropriationsbevillingen til en Jernbane mellem Lybek og Schwerin.
Odense Adresse-Contoirs Efterretninger, 1845-12-10
Sverrig. Kong Oscars Navnedag den 1 Decbr. er i Stokholm bleven feiret med almindelig Glæde og talrige Festiviteter. Saavel Deres Majestæter Kongen og Dronningen som forskjellige Foreninger og Selskaber have rigeligt begavet de Fattige med Penge, Klæder, Linned, Korn, Kartofler og andre Levnetsmidler.
Odense Adresse-Contoirs Efterretninger, 1845-12-10
Den brusselske Handelsmand Abraham Dixon har gjennem Dr. Frontin søgt og erholdt Patent paa en udenlandsk Opfindelse, der gaaer ud paa ved Anvendelse af en electrisk Strøm at adskille det rene Metal fra Ærtsen.
Odense Adresse-Contoirs Efterretninger, 1845-12-10
Fædrelandet. Blandinger. En af Jyllands høiadelige Amtmænd, Baron Rosenkrands i Thisted, har i denne Tid, ifølge "Fædrelandet", givet Cancelliet Anledning, at sætte sig alvorligt i Rette. En Bonde skyldte nemlig en Kjøbstadkjøbmand nogle Penge og saae ingen Mulighed i længer at unddrage sig Fordringens Betaling da Kjøbmanden havde erhvervet Dom over ham. Da han imidlertid vidste, at hans Creditor var mindre godt anskreven hos Amtmanden, henvendte han sig til denne om Raad for, hvorledes han skulde undgaae Dommens Execution. Amtmanden raadede da Bonden til at stævne sin Creditor, i Anledning af Dommen", og da Bonden trykkede sig derved, fordi den nye Sag vilde koste Penge, og endda vel ikke hielpe ham stort, saa tog Amtmanden ikke i Betænkning at meddele ham fri Proces. Bonden stævnede nu Kjøbmanden, men Dommeren afviste denne absurde Sag og tilkjendte ikke den beneficerede Parts Sagfører noget Salair. Herover er Amtmanden bleven høilig opbragt og fører nu Klage over Dommeren for Cancelliet.
Odense Adresse-Contoirs Efterretninger, 1845-12-10
Af en Bekjendtgjørelse i den Berl. Tid. sees, at Stadsfæstemand Joh. J. Malthe i Kjøbenhavn i en Række Nummere af "Corvetten Politivennen" (det afden bekjendte Nathanson udgivne Blad) er bleven overvældet med grove Fornærmelser, der have foranlediget ham til at sagsøge Udgiveren og at give Publicum en foreløbig Meddelelse om, hvilken Berøring han har havt med bemeldte Mand: "Kort for Nathansens lod Jndspærring i Randers Daarekiste - siger M. han mig kalde til sig i sin Bopæl, hvor jeg indfandt mig til den fastsatte Tid, og fandt ham da beskjæftiget med Skriveri. Jeg tilbød mig derfor at komme igjen paa en anden Tid, hvortil han svarede højt. "Det er i et altfor vigtigt Ærende jeg har ladet Dem kalde, til at det taaler Udsættelse; jeg skal nemlig have min Tjenestepige traineret, og fordrer af Dem, som Stadens Fæstemand at overvære denne Forretning." Han lod derefter Pigen fremkalde og holdt en Tale til hende; siden travede han omkring med hende og exercerede hende paa Gulvet, indtil han, paa Pigens indstændige Begjæring, erklærede: at første Act var endt, og derefter bad mig (Malthe) ogsaa at give Møde ved den næste. Foruden mig vare ogsaa tvende endnu levende Randers Borgere tilstede paa samme Tid." Efter længere TidsForløb blev M. kaldt paa Raadhuset og der adspurgt, om han havde været hos N. kort for dennes Jndspærring i Daareanstalten, og i hvilken Anledning, hvortil han forklarede det Ovenanførte, og udbad sig, at den trainerede Pige, som endnu var i N's Tjeneste, maatte vorde fremkaldt, for at ratihabere Forklaringen; hvilket skete. Efterat M. var bleven befordret til Aarhuus, gjorde N. paa et offentligt Sted Beskyldning imod ham for, falsk aflagt Vidnesbyrd ved Randers Politiret, for hvilken Beskyldning N. ved Politiretten i Aarhuus. blev dømt til at bøde 20 Rbd. til Byens Fattigkasse, samt erstatte Klageren Sagens Omkostninger. "Naar jeg atter slutter M., faaer Dom over ham for hans gjentagne og aldeles ugrundede Beskyldninger, vil samme komme til offentlig Kundskab.
Odense Adresse-Contoirs Efterretninger, 1845-12-10
Odense. Paa Concerten igaar Aftes, der beæredes med Hs. Kgl. H. Kronprindsens Nærværelse, henrev Hr. Kellermann som sædvanligt det talrige Antal Tilhørere, ligesom Hr. Manzius høstede rigeligt Bifald ved sin fortræffelige Declamation af tvende velvalgte Digte.
Odense Adresse-Contoirs Efterretninger, 1845-12-10
(Dagsposterne.) Altonaer Merkur indeholder Stikbrev efter Toldfuldmægtig J. Bütenow af Brunsbüttel.
Odense Adresse-Contoirs Efterretninger, 1845-12-10
Paa den jydske Kyst er Capitain Carl Domanski af Danzig, en ung, livsglad, lykkelig Mand, forliist, og har fundet sin Grav i Bølgerne, tilligemed hele sin Besætning, en eneste Mand undtagen, som af en Bjælke blev baaren til Stranden. Han efterlader en talrig, dybt nedbøiet Familie, og er allerede den Tredie af fem Brødre, som Havet skjuler.
Odense Adresse-Contoirs Efterretninger, 1845-12-10
Jfølge Byens Avis beskjæftiger Politiet i Aalborg, sig i disse Dage med Forhører over en Tyveforening af Drenge, der paa forskjellige Steder have forøvet Tyverier og bleve angivne af en Haandværksmester, hvem et stiaalet Stykke var blevet falbudt. Denne Opdagelse giver et sørgeligt Jndblik i Forbrydelsers tidlige Udvikling og en Advarsel om, hvor vigtigt det er, at saavel Mestere have det omhyggeligste Tilsyn med deres Læredrenge som at ogsaa Politiet vaager til Forhindring.
Odense Adresse-Contoirs Efterretninger, 1845-12-10
af de hyppige Drenge=Aftenvandringer og Udskeielser, der i Aalborg høre til de ofte uhyggelige Optrin.